Publication: Magyar Közlöny
Issue: MK-1998-83 (Year: 1998, Number: 83)
Era: 1990-2004
Section: egyértelmű. Szabály szerint a kétségtelen jogcím megállapítása természetesen a törvényhozó feladata, s jogalkalmazói kétség esetén újabb (értelmező) törvényben tisztázhatja azt [ahogy ez a 37/1994. (VI. 24.) AB határozat alapjául
Paragraph Index: 94

(1) bekezdése alapján a kérdéses vagyontárgyakra nézve alkotmányos tulajdonvédelmet nem élvezhettek (ABH 1996, 496, 500.). Az Alkotmánybíróság megjegyzi, hogy más kérdés az, ha a kétségtelen jogcím fennállásának bizonytalansága abból ered, hogy ellentmondó törvényi rendelkezések és bírósági ítéletek következtében nem állapítható meg, hogy bizonyos vagyontárgyak az Ötv. által meghatározott tényállás körébe tartoznak-e [például hogy a 37/1994. (VI. 24.) AB ügyben a gyógyszertári központok az Ötv. 107. § (1) bekezdés b) pontja alá esnek-e, avagy hogy a 893/B/1994. AB ügyben egy kétségtelen eredeti teherből milyen korlátozás adódik], s megint más kérdés — az előbbi tényállási problémával szemben jogkérdés — annak tisztázása, hogy az Ötv. 107. § (1) bekezdésében az önkormányzatok „tulajdoni igénye” valójában mit jelent, s különösen, hogy ez az „igény” eljut-e és hogyan jut el a kétségtelen jogcím állapotába, továbbá hogy azelőtt élvez-e valamilyen alkotmányos védelmet. Éppen ez utóbbi kérdésben megy túl a mostani határozat által megoldandó probléma az idézett alkotmánybírósági döntéseken. IV. Az Ötv 107/A. § alkotmányellenességének vizsgálatában előkérdésként szükséges annak megítélése, hogy a

Source: https://magyarkozlony.hu/hivatalos-lapok/21748dcd580137eb1ece8b6f830cbc0a942b104b/dokumentumok/0d7e0960870b0d6075fd132e8722a5c0ef6ff26e/letoltes